2020. gada 25. martā Rīkojums Nr. 121

Rīgā (prot. Nr. 17 36. §)

**Par apropriācijas palielināšanu budžeta resora** **"74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem"**

1. Atbilstoši likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 23. pantam atļaut finanšu ministram palielināt apropriāciju budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem" 300 000 000 *euro* apmērā, lai nodrošinātu finansējumu Covid-19 seku novēršanas un pārvarēšanas pasākumiem.

2. Finanšu ministram pēc šā rīkojuma 1. punktā minētās apropriācijas palielināšanas informēt par to Saeimu.

3. Ministrijām un citām centrālajām valsts iestādēm finansējumu izdevumu segšanai, kas radušies Covid-19 uzliesmojuma laikā, lai nodrošinātu iestādes pamatdarbību, primāri nodrošināt no tām piešķirtajiem valsts budžeta līdzekļiem, izvērtējot prioritātes un iesniedzot Finanšu ministrijā priekšlikumus par finansējuma pārdali starp programmām (apakšprogrammām) un izdevumu kodiem atbilstoši ekonomiskajām kategorijām.

Ministru prezidents A. K. Kariņš

Finanšu ministrs J. Reirs